wickkiey/tamil-wikipedia-chunked huggingface dataset:
# ஆங்காங்

## வரலாறு

வரலாற்று ரீதியாக ஒங்கொங் ஒரு மீனவக் கிராமமாகும். இன்று ஒங்கொங் என்றழைக்கப்படும் ஒங்கொங் தீவும் கவ்லூன் தீபகற்ப நிலப்பரப்பும், இவற்றைச் சூழ அமைந்துள்ள சிறுத் தீவுகளும் அன்று மலைத்தொடர்களாகவும், மலைக் குன்றுகளாகவுமே காட்சியளித்துள்ளன. இம்மலைத் தொடர்களின் அடிவாரத்தில் ஆங்காங்கே சில மீனவக்குடில்கள் இருந்துள்ளன. சில உப்பு உற்பத்தி வயல்களும் காணப்பட்டுள்ளன. இருப்பினும், இப்பகுதிகளின் கற்காலத்திற்கும் முற்பட்ட காலத்தில் இருந்தே மக்கள் வாழ்ந்து வந்துள்ளனர் என்பதற்கான சான்றுகள் தொல்லியல் ஆய்வாளர்களால் கண்டுபிடிக்கப்பட்டுள்ளன.  
இந்த மீனவக் கிராமங்கள் முதலாம் அபின் போரைத் தொடர்ந்து 1841 சனவரி 1 ஆம் நாள் பிரித்தானியாவின் ஆக்கிரமிப்பிற்கு உள்ளானது. அதனைத் தொடர்ந்து சீனாவுடன் கைச்சாத்திடப்பட்ட நாஞ்சிங் உடன்படிக்கை இன் பின்னரே ஒங்கொங் எனும் பெயர் இத்தீவுக்கான பெயராக வரலாற்றில் பதியப்பட்டது. அதனை தொடர்ந்து 1842 ஆகஸ்ட் 29 ஆம் நாள் ஒங்கொங் பிரித்தானிய முடிக்குரிய குடியேற்றநாடுகளில் ஒன்றாக அறிமுகப்படுத்திக்கொண்டது.
# ஆங்காங்

## மாவட்டங்கள்

ஒங்கொங் நிலப்பரப்பை மூன்று பிரதான பகுதிகளாகப் பிரிக்கப்பட்டுள்ளன. அவற்றில் 18 மாவட்டங்கள் உள்ளன.  
**புதிய கட்டுப்பாட்டுப் பகுதி** (New Territories)  
- 1. தீவுகள் மாவட்டம் Islands District
- 2. குவை சிங் மாவட்டம் Kwai Tsing District
- 3. வட மாவட்டம் North District
- 4. சயி குங் மாவட்டம் Sai Kung District
- 5. சா டின் மாவட்டம் Sha Tin District
- 6. டய் போ மாவட்டம் Tai Po District
- 7. சுன் வான் மாவட்டம் Tsuen Wan District
- 8. சுன் மூன் மாவட்டம் Tuen Mun District
- 9. யுங் லோங் மாவட்டம் Yuen Long District  
**கவ்லூண் மற்றும் புதிய கவ்லூண் பகுதி**  
- 10. கவ்லூண் நகர மாவட்டம் Kowloon City District
- 11. குன் டொங் மாவட்டம் Kwun Tong District
- 12. சம் சுயி போ மாவட்டம் Sham Shui Po District
- 13. வொங் டயி சின் மாவட்டம் Wong Tai Sin District
- 14. யாவ் சிம் மொங் மாவட்டம் Yau Tsim Mong District  
**ஒங்கொங் தீவுப் பகுதி**  
- 15. (ஒங்கொங் தீவின்) சென்ரல் மற்றும் மேற்கு மாவட்டம்
- 16. (ஒங்கொங் தீவின்)கிழக்கு மாவட்டம்
- 17. (ஒங்கொங் தீவின்) தென் மாவட்டம்
- 18. வன்ச் சாய் மாவட்டம் Wan Chai District
# ஆங்காங்

## மக்கள் தொகை

ஒங்கொங்கின் மக்கள் தொகை 2007 ம் ஆண்டின் கணிப்பின் படி 6.94 மில்லியன்களாகும். இதில் 95% வீதமானோர் சீனர்களாவர். 5% வீதமானோரே ஏனையோர். பெரும்பான்மையானோரால் பேசப்படும் மொழி கண்டோனிசு (சீனம்). தவிர ஆங்கிலமும் ஓரளவு பேசப்படுகின்றது. தற்போது மண்டரின் (சீனம்) மொழியும் பேசப்படுவது அதிகரித்து வருவதாகக் கூறப்படுகின்றது. தவிர அமெரிக்கர், கனடியர், ஆங்கிலேயர், ஐரோப்பியர், யப்பானியர், இந்தியர், பாக்கிஸ்தானியர், நேபாள, பிலிப்பின், இந்தோனீசியா, வியட்நாம், தாய்லாந்து என பல்லினத்தவரும் உள்ளனர். கிட்டத்தட்ட இரண்டாயிரம் தமிழர்களும் குடியுரிமை பெற்றவர்களாக உள்ளனர்.  
தவிர ஒங்கொங்கிற்கு வெளிநாட்டு வீட்டுப் பணிப்பெண்கள் ஒங்கொங் தொழிலாளர்களாக இங்கே வந்து சேவை செய்பவர்கள் கிட்டத்தட்ட 275,000 உள்ளனர். இதில் கிட்டத்தட்ட 140.000 (53.11% வீதம்) பிலிப்பின்களாகும். 120,000 (43.15% வீதம்) இந்தோனிசியா பெண்களாகும். தாய்லாந்து 4,000 பேர் வரையில் இருக்கலாம். கிட்டத்தட்ட 3,500 இலங்கையர்கள், கிட்டத்தட்ட 3,500 இந்தியர்கள். ஏனைய நாட்டுப் பணிபெண்கள் 4,000 வரையிருக்கும்.
# ஆங்காங்

## சமயம்

கன்பியூனிசம் மற்றும் பௌத்தம் ஆகியன பிரதான மதங்களாக இருக்கின்றது. அடுத்து கிறித்தவம் இருக்கின்றது. இஸ்லாம் மதத்தினரும் ஓரளவு இருக்கின்றனர். இந்து மத வழிபாட்டுத் தலங்கள் இரண்டு உள்ளது.
# ஆங்காங்

## ஆட்சிமுறை

சீன-பிரித்தானிய கூட்டறிக்கையின்படியும், ஒரு நாடு இரண்டு முறைகள் எனும் கொள்கையின் அடிப்படையிலும் ஒங்கொங்கிற்கு சிறப்பு நிர்வாகப் பிரதேசம் என்னும் அதிகூடிய தன்னாட்சி அதிகாரம் மக்கள் சீனக் குடியரசினால் வழங்கப்பட்டுள்ளது. இதன்படு ஒங்கொங் (ஐக்கிய இராச்சிய ஆட்சி முறைபடி அமைந்த)தனித்துவமான அரசியல், ஆட்சி அதிகாரங்கள், சட்டத்திட்டங்கள், காவல் துறை, நாணயம், சுங்கக்கொள்கை, குடிவரவு குடியகல்வு சட்டங்கள், வெளிநாட்டு பிரதிநிதித்துவம் போன்றவற்றை தன்னகத்தே கொண்டுள்ளது. இருப்பினும் இதன் வெளிவிவகார கொள்கைகள், எல்லை பாதுகாப்பு போன்றன மத்திய சீன அரசிடமே உள்ளது. குடிநீர், மின்சாரம் போன்றனவும் சீனாவினூடாகவே கிடைக்கின்றது.  
கூட்டறிக்கைப்படி, ஒங்கொங், குறைந்தது 50 ஆண்டுகளுக்காவது, முதலாளித்துவப் பொருளாதார முறையையும், மக்களுடைய உரிமைகள், சுதந்திரம் ஆகியவற்றையும் உறுதிப்படுத்துவதற்கு ஒத்துக்கொள்ளப் பட்டுள்ளது.  
நிறைவேற்று தலைமை அதிகாரியாக டொனால்ட் செங் அவர்களே கடந்த வருடங்களாக இருக்கின்றார். (சீனம்) கண்டனிஸ் மற்றும் ஆங்கிலம் இரண்டும் ஆட்சி மொழிகளாக உள்ளன.
# ஆங்காங்

## தரையமைவு

ஒங்கொங் தரையமைவு இயற்கையிலேயே மலைத்தொடர்களும் மலைக் குன்றுகளுமாகும். சமதரைப் பிரதேசங்கள் இங்கு இருக்கவில்லை. ஆனால் மலைகளை செதுக்கி செதுக்கி கடல் பரப்பை நிரப்பியும் சில மலைகளையே தரைமட்டமாக்கியுமே ஒங்கொங் தற்போதைய தோற்றத்தைப் பெற்றுள்ளது.  
தற்போதும் சென்ரல் பிரதேசத்தில் வர்த்தகக் கட்டிடம் முன்பாக கடலின் ஒரு பெரு நிலப்பரப்பை செயற்கையாக நிரப்பி அபிவிருத்திகள் நடைபெற்றுக்கொண்டிருப்பதைப் படத்தில் காணலாம்.  
கவ்லூண் பிரதேசத்தில் சிம் சா சுயி இல் அமைந்திருந்த சிறிய மலைக்குன்றும் சமதரையாக்கப் பட்டு அங்கே புதிய கட்டிடம் ஒன்று எழுப்பப்பட்டுக்கொண்டிருக்கின்றது.  
இந்த மலைகளின் நிலவமைப்பைப் பார்ப்போமானால் ஒரு சில அடிகள் மட்டுமே மண் இருப்பதை அவதானிக்கலாம். அதன் கீழ் ஒரு வித வெண்கற் பாறைகளாகவே உள்ளன. இவ்வாறு பாறைகளான தரை அமைப்பே கட்டிடங்களின் அத்திவாரத்திற்கு ஏற்புடையதாக இருக்கின்றது எனலாம். கடலுக்கடி பகுதிகளும் கற்பாறைகளாகவே இருப்பதை சில வரைப்படங்களூடாக அறியக்கூடியதாக இருக்கின்றது. பல வானலாவிகளின் அத்திவாரங்கள் இருக்கத்தக்க 50 – 80 அடி நிலத்திற்கடியில் நீண்ட தொடரூந்து பாதைகள் அமைப்பதற்கும் இதனாலேயே ஏற்புடையதாக இருப்பதாகக் கொள்ளலாம்.
# ஆங்காங்

## கட்டிடக்கலை

ஒங்கொங்கில் 7,558 வானளாவிகள் இருப்பதாகக் கணக்கிடப்பட்டுள்ளது. இதனால் உலகில் அதிக வானளாவிகளைக் கொண்டுள்ள நகரமாக இது விளங்குகிறது. ஒங்கொங் தீவில் துறைமுகக் கரைப் பகுதிகளிலிருந்து உட்பகுதியில் அமைந்துள்ள மலைச்சரிவுகள் வரையுள்ள சராசரித் தூரம் 1.3 கிலோமீட்டர்கள் மட்டுமே. இவ்வாறான இடவசதிக் குறைவினால் நகரம் விரிவடைவதற்கான நிலப்பற்றாக்குறை காரணமாக ஒங்கொங்கில் அடர்த்தி கூடிய உயரமான அலுவலகக் கட்டிடங்களும், குடியிருப்புக்கான கட்டிடங்களும் கட்டப்படுகின்றன. இதன் காரணமாக உலகின் 100 மிக அதிக உயரம் கொண்ட குடியிருப்புக்கான கட்டிடங்களில் 38 கட்டிடங்கள் ஒங்கொங்கில் உள்ளன. அத்துடன், 14 மாடிகள் உயரத்துக்கு மேல் வாழுகின்ற அல்லது வேலை செய்பவர்களின் எண்ணிக்கை உலகில் வேறிடங்களில் உள்ளதைக் காட்டிலும் ஒங்கொங்கில் அதிகமாக உள்ளது.  
நிலத்தேவைகள் அதிகமாக இருப்பதன் காரணமாக, பழைய கட்டிடங்கள் ஒங்கொங்கில் மிகவும் குறைவாகவே உள்ளன. இதனால், இந்நகரம் தற்காலக் கட்டிடக்கலையின் மையமாக விளங்குகிறது. ஒங்கொங்கின் மிக உயரமான கட்டிடம், 2 அனைத்துலக நிதி மையம் ஆகும். இதன் உயரம் 415 மீட்டர் (1,360 அடி). எச்.எஸ்.பி.சி தலைமையகக் கட்டிடம், முக்கோண வடிவிலான சென்ட்ரல் பிளாசா, இரவு நேரப் பல நிற ஒளிக் காட்சிகளுடன் கூடியத சென்டர், புகழ் பெற்ற கட்டிடக்கலைஞரான ஐ. எம். பேய் என்பவர் வடிவமைத்த சீன வங்கிக் கோபுரம் என்பன இங்குள்ள பிற குறிப்பிடத்தக்க கட்டிடங்கள். மீந்திருக்கும் வரலாற்று மதிப்பு கொண்ட கட்டிடங்களில், சிம் சா சுயி மணிக்கூட்டுக் கோபுரம் (Tsim Sha Tsui Clock Tower), மத்திய காவல் நிலையம், மதிலால் சூழப்பட்டிருந்த கோலூன் நகரின் எஞ்சிய பகுதிகள் என்பன குறிப்பிடத்தக்கவை.  
பல புதிய கட்டுமானத் திட்டங்கள் உள்ளன. இவற்றுள், புதிய அரசாங்கக் கட்டிடங்கள், கடற்கரை மீள்மேம்பாட்டுத் திட்டம், மேற்குக் கோலூனில் கட்டப்படவுள்ள பல கட்டிடங்கள் என்பன இவற்றுள் அடங்கும். மேலும் பல உயரமான கட்டிடங்கள் கோலூனில், விக்டோரியா துறைமுகத்திம் மறுபக்கத்தில் கட்டப்படவுள்ளன. காய் டாக் வானூர்தி நிலையம் 1998 ல் மூடப்பட்டதன் பின், கட்டிடங்களுக்கான உயரக் கட்டுப்பாடுகள் நீக்கப்பட்டுவிட்டன.
# ஆங்காங்

## போக்குவரத்து

.]]
ஒங்கொங், தனியார் மற்றும் பொதுப் போக்கு வரத்து வசதிகளை உள்ளடக்கிய மிகவும் வளர்ச்சியடைந்த போக்குவரத்து வலையமைப்பைக் கொண்டுள்ளது. 90%க்கு மேற்பட்ட அன்றாடப் பயணங்கள் (11 மில்லியன்) பொதுப் போக்குவரத்திலேயே நடைபெறுகின்றன. இது உலகிலேயே மிக அதிகமான அளவு ஆகும். "அக்டோப்பஸ் அட்டை" எனப்படும் மின்னணுப் பணம் செலுத்தும் அட்டை முறையை, எல்லாத் தொடர்வண்டிகள், பேருந்துகள் போன்றவற்றுக்கும், வண்டித் தரிப்பிடங்களிலும் பணம் செலுத்துவதற்குப் பயன்படுத்தமுடியும்.  
நகரின் விரைவுப் போக்குவரத்துச் சேவையான எம்.டி.ஆர் 150 நிலையங்களைக் கொண்டு அன்றாடம் 3.4 மில்லியன் மக்களுக்குச் சேவை புரிகிறது. 1904 ஆம் ஆண்டு முதல் இயங்கிவரும் ஒரு டிராம் வண்டிச் சேவை, ஒங்கொங்கின் வடக்குப் பகுதிகளில் பயன்படுகின்றது. இரண்டு தட்டு டிராம்களுடன் இயங்கும் டிராம் சேவை உலகில் இது ஒன்றே.  
ஒங்கொங் பிரதான போக்குவரத்து சேவைகளில் உலகின் அதி நவீன சிறந்த போக்குவரத்து சேவைகளில் ஒன்றான நிலத்தடி சுரங்கப்பாதை தொடரூந்துச் சேவை செயல்படுகின்றது. மற்றும் பேருந்து, சிற்றூந்து, ட்ரேம் வண்டி, மகிழூந்துச் சேவை, ஸ்டார் பெரி (வள்ளம்) படகு சேவை, தீவுகளுக்கான அதிவேக படகு சேவை, சொகுசு படகு சேவை, போன்றன சேவையில் உள்ளன.  
- ஒங்கொங் KCR தொடரூந்துச் சேவை
- ஒங்கொங் எம்.டி.ஆர் தொடரூந்துச் சேவை
- ஒங்கொங் LRT தொடரூந்துச் சேவை
- ஒங்கொங் பேருந்துச் சேவை
- ஒங்கொங் சிற்றூந்துச் சேவை
- ஒங்கொங் ட்ரேம் சேவை
- ஒங்கொங் மகிழூந்து சேவை
- ஸ்டார் பெறி படகு சேவை
- தீவுகளுக்கான படகு சேவை
# ஆங்காங்

## தமிழர்கள்

ஒங்கொங்கில் கிட்டத்தட்ட இரண்டாயிரம் தமிழர்கள் நிரந்தர வதிவுரிமை பெற்று வசிப்பவர்கள் இருக்கலாம் என கருதப்படுகின்றது. சரியான ஒரு கணக்கீடு இல்லை. ஒங்கொங் தமிழர்கள் என்போர் தமிழ்நாடு, இலங்கை, பர்மா, வியட்நாம் போன்ற பல்வேறு நாடுகளில் இருந்தும் இங்கு வந்தவர்களாவர். இவர்களால் உருவாக்கப்பட்ட ஆங்காங் தமிழ் பண்பாட்டுக் கழகம் 1967 ம் ஆண்டில் இருந்தே செயல்பட்டு வருகின்றது. இதனைத் தவிர இளம் இந்திய நண்பர்கள் குழு, தமிழ் மொழி வகுப்புகள் போன்றனவும் உள்ளன. இவற்றைத் தவிர தொழில் வாய்ப்புக்காக ஒங்கொங் வந்துள்ள தமிழ்நாட்டுத் தமிழர்கள் 100 முதல் 150 பேர்வரை இருக்கின்றனர்.  
ஒங்கொங் யுஎன்எச்சிஆரில் அரசியல் புகலிடம் கோரிக்கைகளை முன்வைத்து ஒங்கொங் வந்த இலங்கைத் தமிழர்கள் யுன் லோங் பகுதிகளில் செறிந்து வாழ்கின்றனர்.
# விக்கிப்பீடியா:ஆண்டு நிறைவுகள்/சனவரி 2

**சனவரி 2**:
- 1782 &ndash; பிரித்தானியக் கிழக்கிந்தியக் கம்பனி அட்மிரல் எட்வர்ட் ஹியூஸ் தலைமையில் இந்தியாவில் இருந்து திருகோணமலை நோக்கிப் புறப்பட்டது.
- 1791 &ndash; வடமேற்கு இந்தியப் போர்: ஒகைய்யோ மாநிலத்தில் குழந்தைகள் உட்பட குடியேற்றவாசிகள் 14 பேரை அமெரிக்க இந்தியப் பழங்குடிகள் படுகொலை செய்தனர்.
- 1920 &ndash; ஐக்கிய அமெரிக்காவின் பல நகரங்களில் 6,000 இற்கும் அதிகமான கம்யூனிஸ்டுகள் என சந்தேகிக்கப்படுவோர் கைது செய்யப்பட்டு விசாரணையின்றி சிறை வைக்கப்பட்டனர்.
- 1954 &ndash; பத்மசிறீ, பத்மபூசண், பத்மவிபூசன் விருதுகளை இந்திய அரசு அறிமுகப்படுத்தியது.
- 1959 &ndash; சந்திரனை நோக்கிய முதலாவது விண்கலம் **லூனா 1** (படம்), சோவியத் ஒன்றியத்தால் விண்ணுக்கு ஏவப்பட்டது.
- 1993 &ndash; கிளாலி நீரேரியில் 35 முதல் 100 பேர் வரை இலங்கைப் படையினரால் படுகொலை செய்யப்பட்டனர்.
- 2006 &ndash; இலங்கையின் கிழக்கே திருகோணமலை, நிலாவெளி கடற்கரையில் 5 தமிழ் மாணவர்கள் இராணுவத்தினரால் படுகொலை செய்யப்பட்டனர்.
**தி. வை. சதாசிவ பண்டாரத்தார்** (இ.&nbsp;1960) **சி. ஆர். நாராயண் ராவ்** (இ.&nbsp;1960)
# உமறுப் புலவர்

**உமறுப் புலவர்** (4 திசம்பர் 1642 - 28 சூலை 1703) முகம்மது நபி அவர்களின் வரலாற்றை அடியொற்றித் தமிழ் இலக்கிய மரபிற்கேற்பச் சீறாப் புராணம் என்ற காப்பியத்தைப் பாடியவர்.
# உமறுப் புலவர்

## வாழ்க்கைக் குறிப்பு

உமறுப்புலவர் தூத்துக்குடி மாவட்டம், நாகலாபுரத்தைச் சேர்ந்தவர். இவரின் தந்தை சேகு முதலியார் என அழைக்கப்பெற்ற செய்கு முகம்மது அலியார் ஆவார். எட்டயபுர மன்னன் வெங்கடேஸ்வர எட்டப்ப பூபதியின் அவைப் புலவராக விளங்கிய கடிகைமுத்துப் புலவரிடம் உமறு தமிழ் பயின்று புலமை பெற்றார். தம் ஆசானுக்குப் பின் எட்டயபுர மன்னனின் அவைப்புலவராகப் பொறுப்பேற்றார். ஆண்டுதோறும் இவரது பிறந்தநாளை அரசு விழாவாக மாவட்ட அளவில் தூத்துக்குடி மாவட்டம் எட்டயபுரத்தில் கொண்டாட 2018 ஆம் ஆண்டு தமிழக அரசு அறிவிப்பை வெளியிட்டது.
# உமறுப் புலவர்

## சீறாப்புராணம் இயற்றல்

வள்ளல் சீதக்காதியின் வேண்டுகோளின்படி **உமறுப்புலவர்** சீறாப்புராணத்தை எழுதத் தொடங்கினார். நூல் முற்றிலும் நிறைவடையும் முன்னரே சீதக்காதி இறந்து விட்டார். பின் அபுல் காசிம் என்ற வள்ளலின் உதவியால் **சீறாப்புராணம்** (3 காண்டம் + 92 படலம் + 5027 பாடல்கள்) நிறைவு பெற்றது. உமறுப்புலவர் அபுல் காசீம் அவர்களை நூலின் பல இடங்களில் நினைவு கூர்ந்து போற்றுகிறார்.  
உமறுப்புலவர் **முதுமொழிமாலை** என்ற எண்பது பாக்களால் ஆகிய நூலையும் படைத்தளித்துள்ளார்.
# திரு. வி. கலியாணசுந்தரனார்

**திருவாரூர் விருத்தாசலம் கலியாணசுந்தரனார்** அல்லது **திரு. வி. க.**, (*Thiru. V. Kalyanasundaram*, 26 ஆகத்து 1883 – 17 செப்டம்பர் 1953) அரசியல், சமுதாயம், சமயம் எனப் பல துறைகளிலும் ஈடுபாடுகொண்டு பல நூல்களை எழுதிய தமிழறிஞர். சிறந்த மேடைப் பேச்சாளர். இவரது தமிழ்நடையின் காரணமாக இவர் *தமிழ்த்தென்றல்* என்ற சிறப்புப் பெயரால் அழைக்கப்படுகிறார்.
# திரு. வி. கலியாணசுந்தரனார்

## வாழ்க்கைச் சுருக்கம்

காஞ்சிபுரம் மாவட்டத்தில் துள்ளம்(தற்போது தண்டலம்) என்னும் சிற்றூரில் விருத்தாசல முதலியார் - சின்னம்மா தம்பதிகளுக்கு ஆறாவது மகனாகப் பிறந்தார்.  
கலியாணசுந்தரனாரின் தந்தை இலக்கியப் பயிற்சியும் இசைப்பயிற்சியும் உடையவர். ஆசிரியத் தொழிலுடன் வணிகமும் புரிந்தவர். ஆசிரியராகத் திருவாரூரில் பணி செய்த போது கலியாணசுந்தரமும் அங்கேயே வளர்ந்தார். இவர் பச்சையம்மாள் என்பவரை மணந்து மூன்று ஆண்களையும் ஒரு பெண் குழந்தையையும் பெற்றார். இவ்வம்மையார் இறந்த பின்னர் சின்னம்மாள் என்பாரை மணந்து நான்கு ஆண் மக்களையும் நான்கு பெண் மக்களையும் பெற்றார். இவர்களுள் ஒருவரே கல்யாணசுந்தரனார்.
# திரு. வி. கலியாணசுந்தரனார்

## கல்வி

தொடக்கத்தில் தம் தந்தையிடம் கல்வி பயின்றார். பின்னர் சென்னையில் இராயப்பேட்டையில் தங்கி ஆரியன் தொடக்கப் பள்ளியில் சேர்ந்தார். அதன் பின்னர், 1894-இல் வெஸ்லி பள்ளியில் நான்காம் வகுப்பில் சேர்ந்தார். அங்கு அவருக்கு ஒரு காலும் ஒரு கையும் முடங்கின. இதனால் பள்ளிப் படிப்பு சிறிது காலம் தடைப்பட்டது. படிப்பில் நல்ல திறமையுடையவராக விளங்கினார். 1904-ஆம் ஆண்டில் ஆறாம் படிவத் தேர்வு எழுத முடியாமல் போனது. அத்தோடு அவரது பள்ளிப் படிப்பும் முடிந்தது.
# திரு. வி. கலியாணசுந்தரனார்

## தமிழ்க் கல்வி

உவெசுலி பள்ளியில் ஆசிரியராக இருந்த யாழ்ப்பாணம் நா. கதிரைவேற்பிள்ளை என்ற தமிழறிஞரிடம் நட்பு ஏற்பட்டது. அவரிடம் தமிழ் பயிலத் தொடங்கினார். அவரிடம் தமிழ் நூல்களை முறையாகப் பயின்று சிறந்த புலமை பெற்றார். கதிரவேற்பிள்ளை நீலகிரிக்குச் சென்ற பொழுது அங்கு காலமானார். அதன் பின்னர் கல்யாணசுந்தரனார் மயிலை தணிகாசல முதலியாரிடம் தமிழ், மற்றும் சைவ நூல்களையும் பாடம் கேட்டார்.
# திரு. வி. கலியாணசுந்தரனார்

## ஆசிரியப் பணி

1906-ஆம் ஆண்டில் ஸ்பென்சர் தொழிலகம் என்ற ஆங்கில நிறுவனத்தில் கணக்கர் ஆகச் சேர்ந்தார். அக்காலத்தில், பால கங்காதர திலகர் போன்றோரின் விடுதலைக் கிளர்ச்சிகளில் ஈடுபாடு கொண்டதனால் அவ்வேலையிலிருந்தும் அவர் நீங்கினார். பின்னர் 1909-இல் ஆயிரம் விளக்கு பகுதியில் உள்ள வெஸ்லியன் பள்ளியில் ஆசிரியராகச் சேர்ந்து ஆறு ஆண்டுகள் பணி புரிந்தார். அப்போது கமலாம்பிகை என்ற நங்கையை 1912-இல் திருமணம் செய்துகொண்டார்.அவருக்கு இரண்டு பிள்ளைகளும் பிறந்தனர். 1918-ஆம் ஆண்டிற்குள் தம் மனைவி, பிள்ளைகளை இழந்து மீண்டும் தனியரானார். இராயப்பேட்டை வெஸ்லி கல்லூரியில் தலைமை ஆசிரியராகச் சேர்ந்தார். நாட்டிற்கு உழைப்பதற்காக அவர் அப்பணியில் இருந்து விலகினார்.
# திரு. வி. கலியாணசுந்தரனார்

## பத்திரிகைப் பணி

பின்னர் தேசபக்தன் என்ற பத்திரிகையில் இரண்டரை ஆண்டுகள் அதன் ஆசிரியராகப் பணி புரிந்தார். அதன் பின்னர் திராவிடன், நவசக்தி போன்ற பத்திரிகைகளில் ஆசிரியராக இருந்து நாட்டு விடுதலைக்குத் தொண்டாற்றினார்.
# திரு. வி. கலியாணசுந்தரனார்

## அரசியல் பணி

தொழிற்சங்கத்தைத் தோற்றுவித்துத் தொழிலாளர்களின் உரிமைக்கும் முன்னேற்றத்திற்கும் பாடுபட்டார். சிறந்த மேடைப் பேச்சாளரான இவர் அரசியல், சமுதாயம், சமயம் எனப் பல துறைகளிலும் ஈடுபாடுகொண்டு பல நூல்களை எழுதினார்.
# திரு. வி. கலியாணசுந்தரனார்

## எழுதிய நூல்கள்

### வாழ்க்கை வரலாறுகள்

- யாழ்ப்பாணம் தந்த சிவஞானதீபம், நா.கதிரைவேற்பிள்ளை சரித்திரம் - 1908
- மனித வாழ்க்கையும் காந்தியடிகளும் - 1921
- பெண்ணின் பெருமை அல்லது வாழ்க்கைத்துணை - 1927
- நாயன்மார் வரலாறு - 1937
- முடியா? காதலா? சீர்திருத்தமா? - 1938
- உள்ளொளி - 1942
- திரு.வி.க வாழ்க்கைக் குறிப்புகள் 1 - 1944
- திரு.வி.க வாழ்க்கைக் குறிப்புகள் 2 - 1944
- உரை நூல்கள்
- பெரிய புராணம் குறிப்புரையும் வசனமும் - 1907
- பட்டினத்துப்பிள்ளையார் திருப்பாடற்றிரட்டும் பத்திரகிரியார் புலம்பலும் விருத்தியுரையும் - 1923
- காரைக்கால் அம்மையார் திருமுறை - குறிப்புரை - 1941
- திருக்குறள் - விரிவுரை (பாயிரம்) - 1939
- திருக்குறள் - விரிவுரை (இல்லறவியல்) 1941
# திரு. வி. கலியாணசுந்தரனார்

## எழுதிய நூல்கள்

### அரசியல் நூல்கள்

- தேசபக்தாமிர்தம் - 1919
- என் கடன் பணி செய்து கிடப்பதே - 1921
- தமிழ்நாட்டுச் செல்வம் - 1924
- தமிழ்த்தென்றல் (அல்லது) தலைமைப்பொழிவு - 1928
- சீர்திருத்தம் (அல்லது) இளமை விருந்து - 1930. (இதன் ஒரு பகுதியை ஒலிப்பு வடிவில் இங்கு காணொலி)
- தமிழ்ச்சோலை கட்டுரைத் திரட்டு 1 - 1935
- தமிழ்ச்சோலை கட்டுரைத் திரட்டு 2 - 1935
- இந்தியாவும் விடுதலையும் - 1940
- தமிழ்க்கலை - 1953
# திரு. வி. கலியாணசுந்தரனார்

## எழுதிய நூல்கள்

### சமய நூல்கள்

- சைவசமய சாரம் - 1921
- நாயன்மார் திறம் - 1922
- தமிழ்நாடும் நம்மாழ்வாரும் - 1923
- சைவத்தின் சமசரசம் - 1925
- முருகன் அல்லது அழகு - 1925
- கடவுட் காட்சியும் தாயுமானவரும் - 1928
- இராமலிங்க சுவாமிகள் திருவுள்ளம் - 1929
- தமிழ் நூல்களில் பௌத்தம் - 1929
- சைவத் திறவு - 1929
- நினைப்பவர் மனம் - 1930
- இமயமலை (அல்லது) தியானம் - 1931
- சமரச சன்மார்க்க போதமும் திறவும் - 1933
- சமரச தீபம் - 1934
- சித்தமார்க்கம் - 1935
- ஆலமும் அமுதமும் - 1944
- பரம்பொருள் (அல்லது) வாழ்க்கை வழி - 1949
# திரு. வி. கலியாணசுந்தரனார்

## எழுதிய நூல்கள்

### பாடல்கள்

- முருகன் அருள் வேட்டல் - 1932
- திருமால் அருள் வேட்டல் - 1938
- பொதுமை வேட்டல் - 1942
- கிறிஸ்துவின் அருள் வேட்டல் - 1945
- புதுமை வேட்டல் - 1945
- சிவனருள் வேட்டல் - 1947
- கிறிஸ்து மொழிக்குறள் - 1948
- இருளில் ஒளி - 1950
- இருமையும் ஒருமையும் - 1950
- அருகன் அருகே (அல்லது) விடுதலை வழி - 1951
- பொருளும் அருளும் (அல்லது) மார்க்ஸியமும் காந்தியமும் - 1951
- சித்தந் திருத்தல் (அல்லது) செத்துப் பிறத்தல் - 1951
- முதுமை உளறல் - 1951
- வளர்ச்சியும் வாழ்வும் (அல்லது) படுக்கைப் பிதற்றல் - 1953
- இன்பவாழ்வு - 1925
# திரு. வி. கலியாணசுந்தரனார்

## எழுதிய நூல்கள்

### பயண இலக்கிய நூல்கள்

- இலங்கைச் செலவு (இலங்கைப் பயணம் குறித்த தொகுப்பு நூல்)
# திரு. வி. கலியாணசுந்தரனார்

## எழுதிய நூல்கள்

### பொதுவுடைமை தொடர்பான கட்டுரைகள்

- தொழிலாளர் லட்சியங்களைப் பற்றி
- ஓர் இந்திய ஒர்க் ஷாப்பிலிருந்து
- கர்னாடிக் மில் வேலைநிறுத்தம்
- தொழிலாளர் நிலையும் சென்னை சர்க்காரும்
- இந்திய தொழிலாளரின் சர்வதேச நோக்கு
- ஆம்ஸ்டர்டாம் சர்வதேச ஸ்தாபனமும், மாஸ்கோ சர்வதேச ஸ்தாபனமும்
- பெரம்பூர் பட்டாளத்தில் போலீஸ் அட்டூழியம்
- வேலைநிறுத்த உரிமை - கில்பர்ட் ஸ்லேடருக்குப் பதில்
- மில் வட்டாரத்துக் கலகங்கள்
# கணக்கியல் தலைப்புக்களின் பட்டியல்

கீழ்வருவன **கணக்கியல் தலைப்புகளின் பட்டியல்** ஆகும்:
- Account - கணக்கியல்
- Accounting information system - கணக்கியல் தகவல் முறைமை
- Accounting reform
- Accounting scandals
- கணக்கியல் மென்பொருள் - கணக்கீட்டு மென்னுறுப்பு
- Accounts payable - கடன் கொடுத்தோர்
- Accounts receivable - கடன்பட்டோர்
- அட்டுறு (கணக்கீடு) - அட்டூறு (கணக்கீடு)
- American Institute of Certified Public Accountants
- Amortization
- Annual report - ஆண்டறிக்கை
- ஆண்டுத்தொகை - ஆண்டுத்தொகை
- Arthur Andersen
- சொத்து - சொத்து
- Assurance services
- Audit - கணக்காய்வு
- வராக் கடன் - அறவிடமுடியாக்கடன்
- ஐந்தொகை (கணக்கியல்) - ஐந்தொகை
- Big Four auditors
- Bond
- Bookkeeping -
- ஏட்டுப்பெறுமதி - ஏட்டுப்பெறுமதி
- Cash-basis accounting
- Cash-basis versus accrual-basis accounting
- காசுப்பாய்ச்சல் கூற்று - காசு பாய்ச்சல் கூற்று
- Certified General Accountant
- Certified Management Accountants
- சான்றளிக்கப்பட்ட பொதுக் கணக்கர்
- பட்டயக் கணக்கறிஞர் - பட்டயக் கணக்கறிஞர்
- கிரயக் கணக்கீடு - கிரயக் கணக்கீடு
- Credit - கடன்
- Current asset - நடைமுறை சொத்து
- Current liability - நடைமுறை பொறுப்பு
- Debit - பற்று
- கடன்
- தேய்மானம்-தேய்மானம்
- பங்கு இலாபம்
- இரட்டைப்பதிவு கணக்குவைப்பு முறை - இரட்டைப்பதிவு கணக்குவைப்பு முறை
- பங்கொன்றின் உழைப்பு - பங்கொன்றின் வருமானம்
- Engagement Letter - ஈடுபடுத்தல் கடிதம்
- செலவு
- Equity
- Financial accountancy - நிதிக் கணக்கீடு
- கணக்காய்வு - நிதிக் கணக்காய்வு
- நிதி மேலாண்மை - நிதி மேலாண்மை
- நிதிக்கூற்றுக்கள் - நிதி அறிக்கை
- நிதிக்கூற்றுக்கள் - நிதிக்கூற்று
- Fixed assets - நிலையான சொத்து
- Forensic accounting
- Free cash flow
- Gain
- பொதுப் பேரேடு - பேரேடு
- Goodwill - நன்மதிப்பு
- வருவாய் - வருமானம்
- வருமானக் கூற்று - வருமானக் கூற்று
- அருவச் சொத்து - கட்புலனாகாச் சொத்து
- வட்டி - வட்டி
- சர்வதேச நிதி அறிக்கை தரநிலைகள் - சர்வதேச கணக்கீட்டு நியமங்கள்
- சர்வதேச நிதி அறிக்கை தரநிலைகள்
- இருப்புக் கணக்கு
- முதலீடு - முதலீடு
- விலைச்சிட்டைs - கிரயப்பட்டியல்
- Job costing
- Journal - நாளேடு
- Ledger - கணக்கேடு
- Liability - பொறுப்பு
- Long-term asset - நீண்டகால சொத்துக்கள்
- Long-term liabilities - நீண்டகால பொறுப்புக்கள்
- Loss
- லூகா பசியோலி - லூகா பசியோலி
- மேலாண்மைக் கணக்கியல் - முகாமைத்துவ கணக்கீடு
- Matching principle - பொருத்தம் காண் கோட்பாடு
- Net income - நிகர வருமானம்
- Normal account
- நிதிக்கூற்றுக்கள்
- Operating expense
- Payroll
- சில்லறைக்காசு - சில்லறைக்காசு
- Preferred stock
- Price earnings ratio
- PricewaterhouseCoopers
- வருமானக் கூற்று - இலாப நட்டக் கணக்கு
- Production accounting - உற்பத்திக் கணக்கீடு
- Project accounting
- Retained earnings
- Revenue - வருவாய்
- Security
- விரிதாள் - பரவுத்தாள்
- Statement of Retained Earnings
- மூலதனப் பங்கு - தொக்கு
- பங்குதாரர் - பங்காளர்
- Shareholders' equity
- பரீட்சை மீதி - பரீட்சை மீதி
- Types of accountancy - கணக்கியல் வகைகள்
- Work sheet - வேலைத்தாள்
- செயற்பாட்டுக் கணக்காய்வு
- இலங்கை பட்டயக் கணக்கறிஞர் நிறுவகம்
- கணக்கீட்டுச் சமன்பாடு
- கொள்வனவு நாளேடு
# மயிலாடுதுறை மாயூரநாதசுவாமி கோயில்

**மயிலாடுதுறை மாயூரநாதசுவாமி கோயில்** என்பது தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள ஒரு சிவத்தலமாகும்.
# மயிலாடுதுறை மாயூரநாதசுவாமி கோயில்

## அமைவிடம்

இத்தலம் மயிலாடுதுறை மாவட்டத்தில் மயிலாடுதுறையில் அமைந்துள்ளது. இத்திருத்தலத்தில்தான் திருஞானசம்பந்த சுவாமிகள் அருளிச்செய்த முதலாம் திருமுறையின் 38வது திருப்பதிகம் 404 முதல் 414 வரையிலான திருப்பதிக பாடல்கள், மூன்றாம் திருமுறையின் 748 முதல் 758 வரையிலான பாடல்கள் பாடப்பெற்றது.  
மற்றும் அப்பர் திருநாவுக்கரசு நாயனார் சுவாமிகள் அருளிச்செய்த ஐந்தாம் திருமுறையின் 387 முதல் 397 வரையிலான பாடல்கள் பாடப்பெற்றது.  
இத்தலத்தில் அம்பாள் மயில் வடிவில் வழிபட்டார் என்பது தொன்நம்பிக்கை.காசிக்கு சமமான ஆறு திருத்தலங்களில் ஒன்று.
# மயிலாடுதுறை மாயூரநாதசுவாமி கோயில்

## தல வரலாறு

இந்து புராணங்களின்படி, பார்வதி தேவியின் தந்தையான தக்ஷன், “தக்ஷ யஜ்ஞம்” எனும் ஒரு யாகத்தை நடத்தினார். அப்பொழுது, அவர் சிவபெருமானையும் அவரது துணைவியுமான பார்வதியையும் நோக்கமுடனே அழைக்காமல் விட்டார். இதனை அறிந்த சிவபெருமான், அந்த யாகத்தில் பங்கேற்க வேண்டாம் என்று பார்வதிக்கு அறிவுறுத்தினார்.  
ஆயினும், தந்தையின் யாக நிகழ்ச்சியில் கலந்துகொள்ளும் விருப்பத்தால் பார்வதி அங்கே சென்றார். அங்கு தக்ஷன் அவரை அவமதித்ததாகக் கூறப்படுகிறது. இதனால் கோபமடைந்த சிவன், பார்வதியை மயில் (மயூரா) வடிவில் பிறக்கச் சாபமிட்டார். துலா ஸ்நானம், துலாகட்டம் படித்துறையில் ஒவ்வொரு வருடமும் தீர்த்தவாரி நடைபெறும். ஐப்பசி மாதம் முதல் நாள் ஆரம்பித்து, கடை முழுக்கு ஐப்பசியின் கடைசி நாளன்று நிறைவடைகிறது.
# திருவிளநகர் உசிரவனேசுவரர் கோயில்

**திருவிளநகர் உசிரவனேசுவரர் கோயில்** தேவாரப் பாடல் பெற்ற தலங்களில் காவிரி தென்கரைத் தலங்களில் 40ஆவது சிவத்தலமாகும்.
# திருவிளநகர் உசிரவனேசுவரர் கோயில்

## அமைவிடம்

சம்பந்தர் பாடல் பெற்ற இத்தலம் மயிலாடுதுறை மாவட்டம் மயிலாடுதுறை நகரின் அண்மையில் அமைந்துள்ளது. இத்தலத்தில் இறைவன் வேடுவ வேடத்தில் வந்து சம்பந்தருக்கு ஆற்றைக் கடக்க உதவினார் என்பது தொன்நம்பிக்கை.
# திருவிளநகர் உசிரவனேசுவரர் கோயில்

## இறைவன், இறைவி

இக்கோயிலில் உள்ள இறைவன் உசிரவனேசுவரர்,இறைவி வேயுறுதோளியம்மை.
# திருவிளநகர் உசிரவனேசுவரர் கோயில்

## அமைப்பு

இத்திருக்கோயில் ஞாழற் கோயில் என்றும் அழைக்கப்படுகிறது. ராஜ கோபுரத்தைக் கடந்து உள்ளே செல்லும்போது பலி பீடம், நந்தி காணப்படுகின்றன. இடப்புறம் ஆஸ்தான மண்டபம் உள்ளது. அடுத்து உள்ளே செல்லும்போது இடப்புறம் நடராஜர் சன்னதியும், நவக்கிரக சன்னதியும் உள்ளன. மூலவர் சன்னதியில் துறை காட்டும் வள்ளலார் உள்ளார். அவரது சன்னதிக்கு இடப்புறம் வேயுறுதோளியம்மை சன்னதி உள்ளது. மூலவருக்கு முன் பலிபீடம், நந்தி உள்ளது. கருவறை கோஷ்டத்தில் தட்சிணாமூர்த்தி, திருமால், பிரம்மா, துர்க்கை உள்ளனர். திருச்சுற்றில் விநாயகர், சோமாஸ்கந்தர், வள்ளி தெய்வானையுட்ன் கூடிய சுப்பிரமணியர், நால்வர், அருணாசலேஸ்வரர், கஜலட்சுமி ஆகியோர் உள்ளனர்.
# திருவிளநகர் உசிரவனேசுவரர் கோயில்

## குடமுழுக்கு

1929 சூன் 1929 மற்றும் 2 பிப்ரவரி 1959 ஆகிய நாள்களில் குடமுழுக்கு ஆனதற்கான கல்வெட்டுகள் உள்ளன. தற்போது (நவம்பர் 2016) கோயிலில் திருப்பணி நடைபெற்று வருகிறது.
# கீழப்பரசலூர் வீரட்டேசுவரர் கோயில்

**கீழ்ப்பரசலூர் வீரட்டேசுவரர் கோயில்** (திருப்பறியலூர்) என்பது தேவாரப் பாடல் பெற்ற தலங்களில் காவிரி தென்கரைத் தலங்களில் 41ஆவது சிவத்தலமாகும்.
# கீழப்பரசலூர் வீரட்டேசுவரர் கோயில்

## அமைவிடம்

சம்பந்தர் பாடல் பெற்ற இத்தலம் மயிலாடுதுறை மாவட்டம் மயிலாடுதுறை நகரின் அண்மையில் செம்பொன்னார்கோயிலில் இருந்து சுமார் இரண்டு கி.மீ. அமைந்துள்ளது.
# கீழப்பரசலூர் வீரட்டேசுவரர் கோயில்

## இறைவன், இறைவி

இக்கோயிலில் உள்ள இறைவன் வீரட்டேஸ்வரர், இறைவி இளங்கொம்பனையாள்.
# கீழப்பரசலூர் வீரட்டேசுவரர் கோயில்

## அமைப்பு

கோயிலைச் சுற்றி பசுமையான வயல்கள் காணப்படுகின்றன. கோயிலின் நுழைவாயிலில் இறைவனும், இறைவியும் காளையில் அமர்ந்திருக்க வலப்புறம் விநாயரும், இடப்புறம் சுப்பிரமணியரும் சுதை வடிவில் உள்ளனர். மேற்கு நோக்கிய நிலையில் கோயில் உள்ளது. ராஜ கோபுரத்தைக் கடந்து உள்ளே செல்லும்போது பலிபீடம், கொடி மரம், நந்தி மண்டபம் காணப்படுகின்றன. மூலவராக வீரட்டானேஸ்வரர் உள்ளார். மூலவர் சன்னதியின் கோஷ்டத்தில் துர்க்கை, பிரம்மா, லிங்கோத்பவர், தட்சிணாமூர்த்தி, கோஷ்ட கணபதி உள்ளனர். அருகே சண்டிகேஸ்வரர் சன்னதி உள்ளது. கருவறைச்சுவற்றில் தட்சன் சிவலிங்கத்தைப் பூசிக்கும் சிற்பம் உள்ளது. முன் மண்டபத்தில் வலப்புறம் மகாகணபதி, செந்தில் ஆண்டவர், மகாலெட்சுமி உள்ளனர். இடப்புறம் கற்பக விநாயகர், சோமாஸ்கந்தர், ஞானசம்பந்தர், நாவுக்கரசர், சுந்தரர், மாணிக்கவாசகர் உள்ளனர். வெளி முன் மண்டபத்தில் தெற்கு நோக்கிய நிலையில் மூலவர் சன்னதியின் வலப்புறம் பாலாம்பிகை எனப்படும் இளங்கொம்பனையாள் சன்னதி உள்ளது. அம்மன் சன்னதிக்கு முன்பாக நந்தி, பலிபீடம் உள்ளன. அம்மன் சன்னதியை அடுத்து கஜசம்ஹாரமூர்த்தி சன்னதி உள்ளது. திருச்சுற்றில் காசி விசுவநாதர் சன்னதி உள்ளது. சன்னதிக்கு முன்பாக வலப்புறம் கால பைரவரும், இடப்புறம் நர்த்தன கணபதியும் உள்ளனர். திருச்சுற்றில் தொடர்ந்து சேத்திரபாலர், சிவசூரியன் உள்ளனர். நவக்கிரகங்கள் இல்லாதது இத்தலத்தின் சிறப்பாகும்.
# கீழப்பரசலூர் வீரட்டேசுவரர் கோயில்

## சிறப்பு

இத்தலத்தில் வீரபத்திரரை ஏவி, தக்கன் கொல்லப்பட்டான் என்பது தொன்நம்பிக்கை. இது அட்டவீரத் தலங்களுள் ஒன்றாகும்
# செம்பொனார்கோவில் சுவர்ணபுரீசுவரர் கோயில்

**செம்பொனார்கோவில் சுவர்ணபுரீசுவரர் கோயில்** என்பது தமிழ்நாடு மாநிலத்தின் தேவாரப் பாடல் பெற்ற தலங்களில் காவிரி தென்கரைத் தலங்களில் 42ஆவது சிவத்தலம் ஆகும்.
# செம்பொனார்கோவில் சுவர்ணபுரீசுவரர் கோயில்

## அமைவிடம்

சம்பந்தர், அப்பர் பாடல் பெற்ற இத்தலம், மயிலாடுதுறை மாவட்டம் தரங்கம்பாடி வட்டத்தில் மயிலாடுதுறையிலிருந்து பத்து கி.மீ. தொலைவில் அமைந்துள்ளது.
# செம்பொனார்கோவில் சுவர்ணபுரீசுவரர் கோயில்

## இறைவன், இறைவி

இக்கோயிலில் உள்ள இறைவன் சுவர்ணபுரீசுவரர், இறைவி மருவார்குழலி ஆவர்.
# செம்பொனார்கோவில் சுவர்ணபுரீசுவரர் கோயில்

## அமைப்பு

கிழக்கு நோக்கிய நிலையில் அமைந்துள்ள மாடக்கோயில். பலிபீடம், நந்தி மண்டபத்தைக் கடந்து உள்ளே செல்லும்போது வலப்புறத்தில் தெற்கு நோக்கிய நிலையில் அம்மன் சன்னதி உள்ளது. மாடக்கோயில் அமைப்புள்ள இக்கோயிலில் பலிபீடம், நந்தி உள்ளன. மண்டபத்தில் சூரியமகா கணபதி, சூரியலிங்கம், சந்திரலிங்கம், சுப்பிரமணியர், விஷ்ணு, தட்சிணாமூர்த்தி உள்ளனர். கோஷ்டத்தில் கோஷ்ட கணபதி, தட்சிணாமூர்த்தி, அர்த்தநாரீஸ்வரர், பிரம்மா, துர்க்கை உள்ளனர். அருகே சண்டிகேஸ்வரர் சன்னதி உள்ளது. திருச்சுற்றில் சேத்ரகால பைரவர் சன்னதியும், நவக்கிரக சன்னதியும் உள்ளன. அடுத்து பிராமி, மகேஸ்வரி, கௌமாரி, சாமுண்டி, வைஷ்ணவி, வராகி, மகேந்திரி, விநாயகர், சாஸ்தா ஆகியோர் உள்ளனர். திருச்சுற்றில் பின்புறம் பிரகாச பிள்ளையார், நால்வர், பாலசுப்பிரமணியர், கஜலட்சுமி ஆகியோரின் சன்னதிகள் உள்ளன.
# செம்பொனார்கோவில் சுவர்ணபுரீசுவரர் கோயில்

## வழிபட்டோர்

பிரம்ம தேவர், இந்திரன், குபேரன், வசிட்டர், அகத்தியர் முதலானோர் வழிபட்ட திருத்தலம்.
# செம்பொனார்கோவில் சுவர்ணபுரீசுவரர் கோயில்

## சிறப்பு

தாட்சாயணிக்கு அருள் கிடைத்ததும் வீரபத்திரர் தோன்றியதும் இத்தலத்தில் எனப்படுகிறது. இத்தலத்தில் இந்திரன் விருத்திராசுரனைக் கொல்ல வச்சிராயுதம் பெற்றான் என்பதும் தொன்நம்பிக்கை.
# மேலப்பெரும்பள்ளம் வலம்புரநாதர் கோயில்

**மேலப்பெரும்பள்ளம் வலம்புரநாதர் கோயில்** (திருவலம்புரம்) தேவாரப் பாடல் பெற்ற தலங்களில் காவிரி தென்கரைத் தலங்களில் 44ஆவது சிவத்தலமாகும். காவிரியாற்றின் வலப்பக்கம் அமைந்துள்ளதால் திருவலம்புரம் எனப்பெயர் பெற்றது.
# மேலப்பெரும்பள்ளம் வலம்புரநாதர் கோயில்

## அமைவிடம்

திருஞானசம்பந்தமூர்த்தி நாயனார், அப்பர். சுந்தரர் மூவரதும் பாடல் பெற்ற இத்தலம் மயிலாடுதுறை மாவட்டத்தில் அமைந்துள்ளது.
# மேலப்பெரும்பள்ளம் வலம்புரநாதர் கோயில்

## இறைவன், இறைவி

இக்கோயிலில் உள்ள இறைவன் வலம்புரநாதர்,இறைவி வடுவகிர்க்கண்ணி.
# மேலப்பெரும்பள்ளம் வலம்புரநாதர் கோயில்

## அமைப்பு

மாடக்கோயில் அமைப்பில் உள்ள இக்கோயில் கிழக்கு நோக்கிய நிலையில் உள்ளது. விநாயகர், பலிபீடம், நந்தி மண்டபத்தைக் கடந்து உள்ளே செல்லும்போது இடப்புறத்தில் வடுவகிர்க்கண்ணி அம்மன் சன்னதி தெற்கு நோக்கி உள்ளது. கருவறையில் மூலவர் வலம்புர நாதர் உள்ளார். மூலவர் தட்சிணாமூர்த்தி, திருமால், பிரம்மா, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. திருச்சுற்றில் ஏரண்டமுனிவர், பிராமி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி, விநாயகர், சேதுபரமேஸ்வரர், அப்பர், ஞானசம்பந்தர், நாவுக்கரசர், மாணிக்கவாசகர், தட்சிணமகாராஜா, ராணி, தாருகாவனத்தில் ராமர் பூசை செய்த ராமநாதர், தாருகாவனத்தில் லட்சுமணர் பூசை செய்த விசுவநாதர்,வள்ளி தெய்வானையுடன் கூடிய சுப்பிரமணியர், கஜலட்சுமி ஆகியோர் உள்ளனர். இத்தலத்தின் மரம் பனை மரம் ஆகும்.
# மேலப்பெரும்பள்ளம் வலம்புரநாதர் கோயில்

## சிறப்பு

இத்தலத்தில் திருமால் வழிபட்டு வலம்புரிச் சங்கு பெற்றார் என்பது தொன்நம்பிக்கை.
# இலவச இணைய இட வசதி

இணைய தளங்களை தனிப்பட்ட முறையின் அமைத்துக் கொள்ளாமல் பிற இணையதளங்களின் துணைத் தளங்களாக இலவசமாக அமைத்துக் கொள்ள இடவசதிகளை சில இணைய தளங்கள் வழங்கி வருகின்றன. இந்த இணையதளங்கள் இடவசதி அளிக்கப்பட்ட துணைத்தளங்களின் கீழ் பக்கத்தில் ஒரு விளம்பரம் இடம் பெறச் செய்து அதன் முலம் வருமானங்களை ஈட்டிக் கொள்கின்றன. சில இணைய தளங்கள் தங்கள் தளத்தின் விளம்பரம் எதுவும் செய்யாமல் இணையதளத்தின் பக்க அதிகரிப்பு மற்றும் அதன் போக்குவரத்து நடவடிக்கை அதிகரிப்புகளின் மூலம் லாபமடைகின்றன. சில தளங்கள் எவ்வித எதிர்பார்ப்புகளுமின்றியும் இட வசதிகளை அளிக்கின்றன. கூகிள் பேஜ் கிறியேட்டர் போன்றவை 100 மெகாபைட்டு (MB) அளவுடைய ஆகக் கூடிய 5 தளங்களை வழங்குகின்றது.
# இலவச இணைய இட வசதி

## இடவசதி அளிக்கும் சில தளங்கள்

1. cp-free
1. 110mb-2000mb free no ads-
# மோர்சிங்

**மோர்சிங்**, இவ்வுலகின் தொன்மையான இசைக்கருவிகளுள் ஒன்றாக கருதப்படுகிறது. ஒரு இசைக்கலைஞன் இக்கருவியை வாசிப்பதை கிமு 4ம் நூற்றாண்டு சீன ஓவியத்தில் காணலாம். இக்கருவியின் மற்ற பெயர்களில் யூத மதப்பெயர் இருந்தாலும், இக்கருவிக்கும் யூத மதத்திற்கும் யாதொரு சம்பந்தமும் இல்லை. நடு ஆசியா மற்றும் சைபீரியா பகுதிகளில் மோர்சிங் இசைக் கருவி பிரபலம்..  
தமிழ்நாட்டில் கர்னாடக இசையில் மோர்சிங் முக்கியப் பங்கு வகிக்கின்றது.
# மோர்சிங்

## மோர்சிங் கலைஞர்கள்

- மீசை முருகேசன்
- சிறீரங்கம் கண்ணன்  
- MORSING
# 1947

**1947** (**MCMXLII**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
# 1947

## நிகழ்வுகள்

- ஆகத்து 14 - பாகிஸ்தான் சுதந்திர தினம்
- ஆகத்து 15 - இந்திய சுதந்திர தினம்
- நவம்பர் 26 - சுதந்திர இந்தியாவின் முதல் நிதியறிக்கையை அப்போதைய நிதியமைச்சர் ஆர்.கே.சண்முகம் தாக்கல் செய்தார்.
- டிசம்பர் 23 - டிரான்சிஸ்டர் கண்டுபிடிக்கப்பட்டது.
- ஆகத்து 23 - செப்டம்பர் 20 - விடுதலை பெற்ற இலங்கையின் முதலாவது நாடாளுமன்றத் தேர்தல் நடைபெற்றது, டி. எஸ். சேனநாயக்கா தலைமையிலான ஐக்கிய தேசியக் கட்சி வெற்றி பெற்றது. அகில இலங்கைத் தமிழ்க் காங்கிரஸ் கட்சி 7 இடங்களைக் கைப்பற்றியது.
- அக்டோபர் 26 - சுதந்திர இந்தியாவுடன் இணைய சம்மதித்தார் அப்போதைய ஜம்மு-காஷ்மீர் அரசர் ஹரி சிங் (Hari Singh).
# 1947

## பிறப்புகள்

- சனவரி 7 - சோபா டே, இந்திய எழுத்தாளர்
- சனவரி 29 - லின்டா பி. பக், மருத்துவத்துக்கான நோபல் பரிசு பெற்ற அமெரிக்கர்.
- மார்ச் 4 - தெ. நித்தியகீர்த்தி, ஈழத்து, ஆஸ்திரேலிய எழுத்தாளர் (இ. 2009)
- மே 8 - ஹ். ராபர்ட் ஹோர்விட்ஸ், மருத்துவத்துக்கான நோபல் பரிசு பெற்ற அமெரிக்கர்.
- சூன் 8 - எரிக் எப். வீஷாஉஸ், மருத்துவத்துக்கான நோபல் பரிசு பெற்ற அமெரிக்கர்.
- சூன் 21 - ஷிரின் எபாடி, நோபல் பரிசு பெற்ற ஈரானியர்
- சூலை 20 - கேர்டு பின்னிக், நோபல் பரிசு பெற்ற ஜேர்மானியர்
- அக்டோபர் 1 - ஆரன் ஸீசேனோவர், நோபல் பரிசு பெற்ற இசுரேலியர்
- டிசம்பர் 8 - தாமஸ் ர. ஸிச், நோபல் பரிசு பெற்ற அமெரிக்கர்.
# 1947

## இறப்புகள்

- ஏப்ரல் 7 - ஹென்றி ஃபோர்ட் அமெரிக்கத் தொழிலதிபர் (பி. 1863)
- மே 16 - பிரடெரிக் ஹொப்கின்ஸ், நோபல் பரிசு பெற்றவர் (பி. 1861)
- மே 20 - பிலிப் லெனார்ட், நோபல் பரிசு பெற்றவர் (பி. 1862)
- சூன் 6 - மு. சி. பூரணலிங்கம் பிள்ளை, தமிழறிஞர் (பி. 1866)
- டிசம்பர் 7 - நிக்கலாஸ் பட்லர், நோபல் பரிசு பெற்றவர் (பி. 1862)
# 1947

## நோபல் பரிசுகள்

- இயற்பியல் - எட்வர்டு ஆப்பில்டன்
- வேதியியல் - ராபர்ட் ரொபின்சன்
- மருத்துவம் - கார்ல் பெர்டினான்ட் கோரி, கெர்டி கோரி, பெர்னார்டோ ஊசே
- இலக்கியம் - ஆன்ட்ரே கைட்
- அமைதி - The Friends Service Council (UK) and The American Friends Service Committee (USA), on behalf of the Religious Society of Friends
# சதுரங்கம் (இந்திய பாரம்பரிய விளையாட்டு)

**சதுரங்கம்** (, *caturaṅga*) என்பது பண்டைய இந்தியாவில் தோன்றிய ஒரு பலகை விளையாட்டு ஆகும். இது முதன்முதலில் கிபி ஏழாம் நூற்றாண்டில் இந்தியாவில் விளையாடப்பட்டதாக அறியப்படுகிறது. இந்த விளையாட்டு ஐந்தாயிரம் ஆண்டுகளுக்கு முந்தைய சிந்து சமவெளி நாகரிக காலத்தில் இருந்து இருந்திருக்கலாம்.  
இதுவே தற்காலத்தில் உலகம் முழுதும் பிரபலமாக விளையாடப்பட்டுவரும் "செஸ்" விளையாட்டின் முன்னோடியாகக் கருதப்படுகின்றது. சில நிச்சயமற்ற தன்மைகள் இருந்தாலும், சதுரங்க வரலாற்றாசிரியர்களிடையே நிலவும் கருத்து என்னவென்றால், இது *சியாங்கி* (சீன), *சாங்கி* (கொரிய), *சோகி* (ஜப்பானிய), *சிட்டுயின்* (பர்மிய), *மகருக்* (தாய்) *அவுக் சத்ராங்* (கம்போடிய) மற்றும் நவீன *இந்திய சதுரங்கம்* ஆகிய பலகை விளையாட்டுகளின் பொதுவான மூதாதையர் என கருதப்படுகிறது. இது இந்தியாவிலிருந்து சாசானியப் பெர்சியாவில் *சத்ராங்* (*சத்ரஞ்ச்*) என ஏற்றுக்கொள்ளப்பட்டது. பின்னர் இவ்விளையாட்டு இடைக்காலத்தின் பிற்பகுதியில் மத்திய ஐரோப்பாவை அடைந்து தற்காலத்திய சதுரங்க விளையாட்டாக உருப்பெற்றது.  
ஆரம்ப காலத்து சதுரங்கத்தின் சரியான விதிகள் தெரியவில்லை. சதுரங்க வரலாற்றாசிரியர்கள், இதன் விதிகள் பிற்கால பெர்சிய விளையாட்டின் விதிகளை ஒத்து இருக்க வேண்டும் என கருதுகின்றனர். ஆனால் சில விதிமுறைகளில் தெளிவு இல்லை, குறிப்பாக கஜாவின் (யானை) நகர்வுகள் குறித்து நிச்சயமற்ற நிலை உள்ளது.
# சதுரங்கம் (இந்திய பாரம்பரிய விளையாட்டு)

## சொற்பிறப்பியல்

சமசுகிருத *சதுரங்கா* என்பது ஓர் கூட்டுச் சொல்லாகும், இதன் பொருள் "நான்கு உறுப்புகள் அல்லது பாகங்கள்" என்பதாகும். காவியக் கவிதைகளில் பெரும்பாலும் இது "படை" என்று பொருள்படும். இந்திய காவியமான *மகாபாரதத்தில்* குறிப்பிடப்பட்டுள்ள ஒரு போர் அமைப்பிலிருந்து இந்த பெயர் வந்தது. சதுரங்கா என்பது யானைப்படை, தேர்ப்படை, குதிரைப்படை மற்றும் காலாட்படை என ஒரு படையின் நான்கு பிரிவுகளைக் குறிக்கிறது. ஒரு பண்டைய போர் அமைப்பான *அக்குரோணி*, சதுரங்க அமைப்பைப் போன்றது.
# சதுரங்கம் (இந்திய பாரம்பரிய விளையாட்டு)

## வரலாறு

ராதையும் 8×8 அஷ்டபாதத்தில் சதுரங்கம் விளையாடுகிறார்கள்]]
சதுரங்கத்தின் தோற்றம் பல நூற்றாண்டுகளாக ஒரு புதிராக இருந்து வருகிறது. ஆரம்பகால தெளிவான குறிப்பு வட இந்திய குப்தா பேரரசிலிருந்து வந்தது. பின்னர் இதை பற்றிய குறிப்புகள் கிபி ஆறாம் நூற்றாண்டு வட இந்தியாவிலிருந்து வந்தது. பாணபட்டரின் *ஹர்சசரிதம்* (கி.பி. 625) *சதுரங்கா* என்ற பெயரின் ஆரம்பக் குறிப்பைக் கொண்டுள்ளது. சதுரங்கம் இந்து நூலான *பவிசிய புராணத்தில்* விவரிக்கப்பட்டது. ஆனால், *பவிசிய புராணம்* நவீன சேர்த்தல் மற்றும் இடைச்செருகல்களை உள்ளடக்கியதாக அறியப்படுகிறது. பழங்கால இந்திய பலகை விளையாட்டின் ஆரம்பக் குறிப்பு சில சமயங்களில் சுபந்துவின் *வாசவதத்தையில்* குறிப்பிடப்படுகிறது, இது கி.பி 5 மற்றும் 7 ஆம் நூற்றாண்டுகளுக்கு இடையில் தேதியிடப்பட்டது. சதுரங்கம் 5000 ஆண்டுகளுக்கு முந்தைய பழைய வேர்களைக் கொண்டிருக்கலாம். சிந்து சமவெளி நாகரிகத்தின் லோதல் நகரத்திலிருந்து கிமு 2000 முதல் 3000 வரையிலான தேதியிடப்பட்ட தொல்பொருட்களில் சதுரங்கத்தை ஒத்த பலகைகள் கண்டுபிடிக்கப்பட்டுள்ளன.  
சில நிச்சயமற்ற தன்மைகள் இருந்தாலும், சதுரங்க வரலாற்றாசிரியர்களிடையே நிலவும் கருத்து என்னவென்றால், இது *சியாங்கி* (சீன), *சாங்கி* (கொரிய), *சோகி* (ஜப்பானிய), *சிட்டுயின்* பர்மிய), *மகருக்* (தாய்), *அவுக் சத்ராங்* (கம்போடிய) மற்றும் நவீன *இந்திய சதுரங்கம்* ஆகிய பலகை விளையாட்டுகளின் பொதுவான மூதாதையர் என கருதப்படுகிறது. இது இந்தியாவிலிருந்து சாசானியப் பெர்சியாவில் *சத்ராங்* (*சத்ரஞ்ச்*) என ஏற்றுக்கொள்ளப்பட்டது. பின்னர் இவ்விளையாட்டு இடைக்காலத்தின் பிற்பகுதியில் மத்திய ஐரோப்பாவை அடைந்து தற்காலத்திய சதுரங்க விளையாட்டாக உருப்பெற்றது. அரபு மொழியில், சதுரங்கத்தின் பெரும்பாலான சொற்கள் நேரடியாக சதுரங்கத்திலிருந்து பெறப்பட்டவை. நவீன சதுரங்கமே அரபு மொழியில் *சதரஞ்ச்* என்றும், அமைச்சர் (*பிஷப்*) யானை என்றும் அழைக்கப்படுகிறது. 1694 இல் வெளியிடப்பட்ட தாமஸ் ஹைடின் *டி லுடிஸ் ஓரியண்டலிபஸ் லிப்ரி டியோவில்* இந்த விளையாட்டு முதலில் மேற்கத்திய நாடுகளில் அறிமுகப்படுத்தப்பட்டது. அதைத் தொடர்ந்து, விளையாட்டின் சமசுகிருத கணக்குகளின் மொழிபெயர்ப்புகள் வில்லியம் ஜோன்ஸால் வெளியிடப்பட்டது.
# சதுரங்கம் (இந்திய பாரம்பரிய விளையாட்டு)

## விளையாட்டு

சதுரங்கம் *அசுடபாதம்* என்று அழைக்கப்படுகிற ஓர் 8×8 பலகையில் விளையாடப்பட்டது. பலகையில் சில நேரங்களில் சிறப்பு அடையாளங்கள் இருந்தன, இதன் பொருள் என்னவென்று தெரியவில்லை. சதுரங்க வரலாற்றாசிரியர் முர்ரே, இதே அசுடபாதம் சில பழைய பந்தய வகை பகடை விளையாட்டிற்கும் பயன்படுத்தப்பட்டது, ஒருவேளை இந்த குறிகள் வேறு விளையாட்டிற்கு பயன்பட்டிருக்கலாம் எனக் கூறுகிறார்.  
ஆரம்ப நிலையில் வெள்ளை மாற்றும் கருப்பு காய்கள் எதிர் திசையில் குறிப்பிடப்பட்ட ஒரு முறையில் வைக்கப்படுகின்றன. வெள்ளை காய்களை வைத்து ஆடுவபவர் முதலில் ஆட்டத்தை தொடங்குகிறார். சதுரங்கத்தின் நோக்கம், எதிராளியின் அரசனை இறுதி முற்றுகை இடுவது ஆகும்.  
- **ராசா** (அரசர்): சதுரங்கத்தில் போலவே, எந்த திசையிலும் (செங்குத்து, கிடைமட்ட அல்லது மூலைவிட்டம்) ஒரு படி நகரும். சதுரங்கத்தில் கோட்டை கட்டுதல் கிடையாது.
- **மந்திரி** (அமைச்சர்) அல்லது **சேனாபதி** (தளபதி): எந்த திசையிலும் ஒரு படி குறுக்காக நகரும்.
- **ரதம்** (தேர்): சதுரங்கத்தில் ஒரு கோட்டை போலவே கிடைமட்டமாக அல்லது செங்குத்தாக, ஆக்கிரமிக்கப்படாத பல சதுரங்கள் நகரும்.
- **கசம்** (யானை): பண்டைய இலக்கியங்களில் மூன்று வெவ்வேறு நகர்வுகள் விவரிக்கப்பட்டுள்ளன.
- முதல் சதுரத்தின் மேல் குதித்து எந்த மூலைவிட்ட திசையிலும் இரண்டு சதுரங்கள் நகரும். இது ஒரு தேவதை சதுரங்கத் துண்டாகும்.
- எந்த மூலைவிட்ட திசையில் ஒரு படி அல்லது முன்னோக்கி ஒரு படி நகரும்.
- எந்த செங்குத்து அல்லது கிடைமட்ட திசையிலும் முதல் சதுரத்தின் மேல் குதித்து இரண்டு சதுரங்கள் நகரும்.
- **அசுவம்** (குதிரை): சதுரங்கத்தில் ஒரு குதிரை போலவே நகரும்.
- **படடி** அல்லது **பாடா** (கால்-சிப்பாய் அல்லது காலாட்படை): சதுரங்கத்தில் சிப்பாய் போல் ஒரு படி நகரும். ஆனால் முதல் நகர்வில் இரட்டை-படி நகர்வு கிடையாது.
# சி. சிவஞானசுந்தரம்

**சி. சிவஞானசுந்தரம்** (*சுந்தர்*, மார்ச் 3, 1924 - மார்ச் 3, 1996) சுமார் 45 ஆண்டுகளாக இலங்கையில் கேலிச்சித்திரத்துறையில் தனது ஆளுமையைச் செலுத்தியவர். பல்லாயிரக்கணக்கான சித்திரங்களைத் தீட்டியுள்ளார். அவர் 1964 ஆம் ஆண்டில் தொடங்கிய சிரித்திரன் என்ற மாத இதழ் அவரது மறைவு வரை ஏறத்தாழ 32 ஆண்டு காலம் தொடர்ந்து வெளிவந்து சாதனை படைத்தது.
# சி. சிவஞானசுந்தரம்

## வாழ்க்கைக் குறிப்பு

யாழ்ப்பாணம், கரவெட்டியில் பிறந்த சிவஞானசுந்தரத்தின் தந்தை இலங்கையின் முதலாவது அஞ்சல் மாஅதிபர் வி. கே. சிற்றம்பலம். சுந்தரைக் கட்டிடக்கலை கற்பதற்கு இந்தியாவுக்கு அனுப்பினார் தந்தை. தந்தையின் விருப்புக்கு மாறாக அங்கு கார்ட்டூன் கலையைக் கற்றுக் கொண்டு ஒரு கேலிச்சித்திர விற்பன்னராக நாடு திரும்பினார். ஆரம்பத்தில் தினகரன், வீரகேசரி, மித்திரன் நாளிதழ்களில் கேலிச் சித்திரங்கள் வரைய ஆரம்பித்தார். அன்றைய தினகரனில் வெளிவந்த சவாரித்தம்பர் கார்ட்டூன் மிகப் புகழ் பெற்றது.
# சி. சிவஞானசுந்தரம்

## சிரித்திரன் சஞ்சிகை

முதன்முதலில் கொழும்பு கொட்டாஞ்சேனையில் உள்ள சென் பெனடிக்ற் மாவத்தையில் பல சிரமங்களுக்கு இடையில் 1964 இல் சிரித்திரனை வெளியிடத் தொடங்கினார். ஏழு ஆண்டுகள் கொழும்பில் இயங்கிய பின்பு யாழ்ப்பாணம் பிறவுண் வீதியில் இருந்து வெளியிட்டார். வெறும் சிரிப்புச் சஞ்சிகையாக மட்டுமல்லாமல் சிரிப்புடன் சிந்தனையையும் தூண்டும் பல சிறந்த ஆக்கங்களைச் சிரித்திரனில் பதிப்பித்தார்.
# சி. சிவஞானசுந்தரம்

## சுந்தரின் நூல்கள்

சிரித்திரன் சுந்தரின் கருத்தோவியங்கள் நூலாக *சிரித்திரன் சித்திரக் கொத்து* என்னும் நூலாக வெளிவந்திருக்கின்றன. *கார்ட்டூன் உலகில் நான்* என்று சுந்தரின் தன்வரலாற்று நூலாக வெளிவந்திருக்கிறது. மகுடி பதில்கள் நூலாக வெளிவந்தது.  
காலம், சுவைத்திரள் போன்ற சஞ்சிகைகள் *சிரித்திரன் சுந்தர் சிறப்பிதழ்*களை வெளியிட்டன.
# சி. சிவஞானசுந்தரம்

## இறுதிக் காலம்

1987 ஆம் ஆண்டில் இந்திய அமைதிப் படையினருடன் நிகழ்ந்த போரின் போது இடம்பெற்ற சம்பவங்களில் சிரித்திரன் அச்சகத்தின் சொத்துகள், அச்சகப் பொருட்கள் அனைத்தும் சூறையாடப்பட்டன. அத்துடன் அவரைப் பாரிசவாத நோய் பற்றிக் கொண்டது. வலது கரம் இயங்க மறுத்த நிலையில் இடது கரத்தால் எழுதி மீண்டும் சிரித்திரன் இதழை வெளியிட்டு வந்தார். 1995 மூன்றாம் ஈழப்போரின் போது இடம்பெற்ற வலிகாம இடப்பெயர்வின் போது மீண்டும் கடுமையான நோய்க்கு ஆளானார். வடமராட்சியிலேயே 1996 மார்ச் 3 ஆம் நாள் காலமானார். மிகக் குறுகிய காலத்தில் அவரது மனைவியும் காலமானார்.
# சி. சிவஞானசுந்தரம்

## மாமனிதர் விருது

தமிழீழ விடுதலைப் புலிகளின் தலைவர் வேலுப்பிள்ளை பிரபாகரனால் மாமனிதர் விருது வழங்கிப் பெருமைப்படுத்தப்பட்டார்.
# தலைச்சங்காடு சங்காரண்யேசுவரர் கோயில்

**தலைச்சங்காடு சங்காரண்யேசுவரர் கோயில்** என்பது தமிழ்நாடு மாநிலத்தின் பாடல் பெற்ற தலங்களில் ஒன்றாகும். தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 45ஆவது சிவத்தலமாகும். இக்கோயிலின் மூலவர் (சங்கு + ஆரண்யம் + ஈசுவரர் =) சங்காரண்யேசுவரர் ஆவார்.
# தலைச்சங்காடு சங்காரண்யேசுவரர் கோயில்

## அமைவிடம்

சம்பந்தர் பாடல் பெற்ற இத்தலம் மயிலாடுதுறை மாவட்டத்தில் மயிலாடுதுறை நகரின் அண்மையில் அமைந்துள்ளது.
# தலைச்சங்காடு சங்காரண்யேசுவரர் கோயில்

## அமைப்பு

வாயிலில் நுழைந்ததும் கோயிலின் வலப்புறம் அதிகாரநந்தி உள்ளது. வாயிலைக் கடந்ததும் விநாயகர், பலிபீடம், நந்தியைக் காணலாம். மாடக்கோயில் அமைப்பில் உள்ள இக்கோயிலின் மூலவர் சங்காரண்யேசுவரர் சன்னதிக்கு முன்பாக ஞானசம்பந்தர், நாவுக்கரசர், சுந்தரர், மாணிக்கவாசகர், பட்டினத்தார், கோச்செங்கணான், துவாரகணபதி உள்ளனர். மூலவருக்கு முன்பாக இருபுறமும் துவாரபாலகர்கள் உள்ளனர். திருச்சுற்றில் சண்டிகேஸ்வரர், மஹாவிஷ்ணு, ஜுரஹரர், ராமர், சீதை, வலம்புரி விநாயகர், பாலசுப்பிரமணியர் உள்ளனர். மூலவர் கோஷ்டத்தில் தட்சிணாமூர்த்தி, லிங்கோத்பவர், பிரம்மா உள்ளனர். அருகே தனியாக துர்க்கை உள்ளார். பலிபீடம், நந்திக்கு இணையாக கோயிலின் இடப்புறம் சௌந்தரநாயகி அம்மன் சன்னதி தெற்கு நோக்கி உள்ளது.
# தலைச்சங்காடு சங்காரண்யேசுவரர் கோயில்

## இறைவன், இறைவி

இக்கோயிலில் உள்ள இறைவன் சங்கவனேசுவரர், இறைவி சௌந்தரநாயகி.
# தலைச்சங்காடு சங்காரண்யேசுவரர் கோயில்

## சிறப்பு

சிறப்புலி நாயனார் அவதரித்த தலமெனப்படுகிறது. கபிலதேவ நாயனார் இத்தலம் பற்றிப் பாடிய பாடல் பதினொராம் திருமுறையில் இடம்பெறுகிறது. இத்தலத்தில் திருமால் வழிபட்டுப் பாஞ்ச சன்னியச் சங்கைப் பெற்றார் என்பது தொன்நம்பிக்கை.
# தலைச்சங்காடு சங்காரண்யேசுவரர் கோயில்

## வைணவத் திருத்தலம்

இக்கோயிலின் அருகே திருமங்கையாழ்வார் பாடிய நாண்மதியப் பெருமாள் எனும் வைணவத் திருத்தலம் அமைந்துள்ளது.
# விக்கிப்பீடியா:ஆண்டு நிறைவுகள்/சனவரி 3

**சனவரி 3**:
- 1521 &ndash; திருத்தந்தை பத்தாம் லியோ ஆணை ஓலை மூலம் மார்ட்டின் லூதரை மதவிலக்கம் செய்தார்.
- 1653 &ndash; இந்தியாவில் கிழக்கத்தியத் திருச்சபை குடியேற்றவாத போர்த்துக்கீசரிடம் இருந்து விலகியது.
- 1754 &ndash; அம்பலப்புழா சமரில் கொச்சி அரசரதும், நாடிழந்த ஏனைய அரசர்களினது கூட்டுப்படைகளைத் தோற்கடித்து அவரை எதிர்த்தவர்கள் அனைவரையும் திருவிதாங்கூர் மன்னர் **மார்த்தாண்ட வர்மர்** (படம்) முறியடித்தார்.
- 1833 &ndash; போக்லாந்து தீவுகள் மீது பிரித்தானியா உரிமை கோரியது.
- 1974 &ndash; யாழ்ப்பாணத்தில் நான்காவது உலகத் தமிழாராய்ச்சி மாநாடு ஆரம்பமானது.
- 1994 &ndash; முன்னாள் இனவொதுக்கல் தாயகங்களில் இருந்து ஏழு மில்லியனுக்கும் அதிகமானோர் தென்னாப்பிரிக்காவின் குடியுரிமையைப் பெற்றனர்.
- 2015 &ndash; போகோ அராம் போராளிகள் வட-கிழக்கு நைஜீரியாவில் பாகா நகரைக் கைப்பற்றி இரண்டாயிரத்துக்கும் அதிகமானோரைக் கொன்று குவித்தனர்.
**புஷ்பவல்லி** (பி.&nbsp;1925) **பொ. வே. சோமசுந்தரனார்** (இ.&nbsp;1972) **எம். எஸ். கோபாலகிருஷ்ணன்** (இ.&nbsp;2013)
# விக்கிப்பீடியா:ஆண்டு நிறைவுகள்/சனவரி 4

**சனவரி 4**: பர்மா - விடுதலை நாள் (1948)
- 1762 &ndash; எசுப்பானியா, நாபொலி ஆகிய நாடுகள் மீது இங்கிலாந்து ஏழாண்டுப் போரை ஆரம்பித்தது.
- 1889 &ndash; இலங்கையில் சபரகமுவா மாகாணம் என்ற புதிய மாகாணம் சேர் ஈ. என். வோக்கர் என்பவரால் உருவாக்கப்பட்டது.
- 1948 &ndash; பர்மா ஐக்கிய இராச்சியத்திலிருந்து விடுதலை பெற்று குடியரசானது. யு நூ அதன் முதலாவது பிரதமர் ஆனார்.
- 1958 &ndash; முதலாவது செயற்கைக் கோள் ஸ்புட்னிக் 1 தனது சுழற்சிப் பாதையை விட்டு விலகி பூமியில் வீழ்ந்தது.
- 1959 &ndash; சோவியத்தின் லூனா 1 சந்திரனுக்கு மிக அண்மையில் சென்ற விண்கலம் ஆனது.
- 2004 &ndash; **இசுப்பிரிட்** (படம்) என்ற நாசாவின் தரையுளவி செவ்வாயில் தரையிறங்கியது.
- 2010 &ndash; உலகின் அதியுயர் கட்டடம் புர்ஜ் கலிஃபா துபாயில் அதிகாரபூர்வமாகத் திறந்து வைக்கப்பட்டது.
**எஸ். எஸ். வாசன்** (பி.&nbsp;1903) **சேசாத்திரி சுவாமிகள்** (இ.&nbsp;1929) **திருக்குறள் வீ. முனிசாமி** (இ.&nbsp;1994)
# வார்ப்புரு:NovemberCalendar2007Source

| align= << | **} நவம்பர் }** | align= >> |  |  |  |  |
| --- | --- | --- | --- | --- | --- | --- |
| ஞா | தி | செ | பு | வி | வெ | ச |
| &nbsp; | 1 | 2 | 3 |  |  |  |
| 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 |  |
| &nbsp; |  |  |  |  |  |  |
| } | } |  |  |  |  |  |
# வார்ப்புரு:DecemberCalendar2007Source

| align= << | **} டிசம்பர் }** | align= >> |  |  |  |  |
| --- | --- | --- | --- | --- | --- | --- |
| ஞா | தி | செ | பு | வி | வெ | ச |
| &nbsp; | 1 |  |  |  |  |  |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 | 29 |
| 30 | 31 |  |  |  |  |  |
| } | } |  |  |  |  |  |
# ஜனவரி 2007

**'''செய்தித் தொகுப்பு'''**  
| இலங்கை | இலங்கையின் கிழக்கே மட்டக்களப்பு மாவட்டத்தில் இதுவரை விடுதலைப்புலிகளின் கட்டுப்பாட்டில் இருந்த வாகரையைத் தாம் கைப்பற்றிவிட்டதாக இலங்கை இராணுவம் கூறியுள்ளது. | பிபிசி |
| --- | --- | --- |
| **15 ஜனவரி 2007** |  |  |
| ஈராக் | முன்னாள் ஈராக்கிய அதிபர் சதாம் ஹுசேனின் உறவினர் பர்சான் இப்ராகிம், முன்னாள் ஈராக்கிய பிரதம நீதிபதி அவாட் ஹமெட் ஆகியோர் 1982 ஆம் ஆண்டில் 148 ஷியைட் முஸ்லிம்கள் கொல்லப்பட்ட நிகழ்ச்சியில் உடந்தையாக இருந்த குற்றத்திற்காகத் தூக்கிலிடப்பட்டனர். | பிபிசி |
| **6 ஜனவரி 2007** |  |  |
| இலங்கை | காலி மாவட்டம் மீட்டியகொட சீனிகம பகுதியில் இடம்பெற்ற பேருந்துக் குண்டுவெடிப்பில் 15 பொதுமக்கள் வரையில் கொல்லப்பட்டும் 40 பேர் வரை படுகாயமும் அடைந்தனர். இது புலிகளின் செயலாகும் என இலங்கை அரசு குற்றஞ்சாட்டியுள்ளது. புலிகள் இதனை மறுத்துள்ளனர். | பிபிசி |
| **5 ஜனவரி 2007** |  |  |
| இலங்கை | கொழும்பிலிருந்து 36கிமீ தொலைவில் நித்தம்புவ என்ற இடத்தில் இடம்பெற்ற பேருந்துக் குண்டுவடிப்பில் 6 பொதுமக்கள் கொல்லப்பட்டும் 50 பேர் வரை காயமடைந்தும் உள்ளனர். இது புலிகளின் செயலாகும் என இலங்கை அரசு குற்றஞ்சாட்டியுள்ளது. | புதினம் |
| **2 ஜனவரி 2007** |  |  |
| இலங்கை | மன்னாரில் இலுப்பைக்கடவையில் இடம்பெற்ற இலங்கைப் படையினரின் வான் தாக்குதலில் 8 சிறுவர்கள் உட்பட 15 பொதுமக்கள் கொல்லப்பட்டனர். 40 பேர் படுகாயமடைந்தனர். | புதினம் |  
---
# டிசம்பர் 2006

**செய்தித் தொகுப்பு**  
- டிசம்பர் 30: முன்னாள் ஈராக்கிய அதிபர் சதாம் உசேன் பல்வேறு மனித உரிமை மீறல் வழக்குகளில் குற்றவாளியாகக் காணப்பட்டுத் தூக்கிலிடப்பட்டார்.  
- டிசம்பர் 28: எதியோப்பிய மற்றும் சோமாலிய அரசுத் துருப்புக்களும் சோமாலியா தலைநகர் மொகடிசுவைக் கைப்பற்றியதை அடுத்து இஸ்லாமிய போராட்ட அமைப்பின் போராளிகள் தலைநகரைக் கைவிட்டு வெளியேறினர்.  
- டிசம்பர் 21: ஈழத்தின் மறுமலர்ச்சி எழுத்தாளர் **வரதர்** தனது 83ஆவது வயதில் யாழ்ப்பாணத்தில் காலமானார்.  
- டிசம்பர் 14: தமிழீழ விடுதலைப் புலிகளின் அரசியல் ஆலோசகரும் தத்துவ ஆசிரியருமான அன்ரன் பாலசிங்கம் தனது 68 ஆவது வயதில் லண்டனில் காலமானார். இவர் அண்மைக் காலத்தில் புற்று நோய்க்கும், 90களிலிருந்து நீரழிவு நோய்க்கும் உட்பட்டிருந்தார்.  
- டிசம்பர் 9: ஈழத்துக் கவிஞர் **சு. வில்வரத்தினம்** தனது 56ஆவது வயதில் கொழும்பில் காலமானார்.  
- டிசம்பர் 1: விக்கி செய்திகள் ஆரம்பம்.  
- டிசம்பர் 1: உலக எய்ட்ஸ் நாள்.  
- டிசம்பர் 1: 15ஆவது ஆசிய விளையாட்டுக்கள் தோஹாவில் தொடக்கம்.
# 2007

**2007** (**MMVII**) கிரிகோரியன் நாட்காட்டியில் ஒரு திங்கட்கிழமையில் ஆரம்பமான சாதாரண ஆண்டாகும். இது ஒரு நெட்டாண்டு அல்ல.  
**தமிழ் நாட்காட்டி:** ஏப்ரல் 13 வரை விய ஆண்டும். ஏப்ரல் 14 இலிருந்து சர்வசித்து ஆண்டும் ஆகும்.  
திருவள்ளுவர் ஆண்டு: ஜனவரி 15 வரை 2037. ஜனவரி 16 இலிருந்து 2038.
# 2007

## நிகழ்வுகள்

### ஜனவரி 2007

- ஜனவரி 19: இலங்கையின் கிழக்கே மட்டக்களப்பு மாவட்டத்தில் இதுவரை விடுதலைப்புலிகளின் கட்டுப்பாட்டில் இருந்த வாகரையைத் தாம் கைப்பற்றிவிட்டதாக இலங்கை இராணுவம் கூறியது.
- ஜனவரி 15: முன்னாள் ஈராக்கிய அதிபர் சதாம் ஹுசேனின் உறவினர் பர்சான் இப்ராகிம், முன்னாள் ஈராக்கிய பிரதம நீதிபதி அவாட் ஹமெட் ஆகியோர் 1982 ஆம் ஆண்டில் 148 ஷியைட் முஸ்லிம்கள் கொல்லப்பட்ட நிகழ்ச்சியில் உடந்தையாக இருந்த குற்றத்திற்காகத் தூக்கிலிடப்பட்டனர்.
- ஜனவரி 6: இலங்கை, காலி மாவட்டம் மீட்டியகொட சீனிகம பகுதியில் இடம்பெற்ற பேருந்துக் குண்டுவெடிப்பில் 15 பொதுமக்கள் வரையில் கொல்லப்பட்டும் 40 பேர் வரை படுகாயமும் அடைந்தனர்.
- ஜனவரி 5: இலங்கை, கொழும்பிலிருந்து 36கி.மீ. தொலைவில் நித்தம்புவ என்ற இடத்தில் இடம்பெற்ற பேருந்துக் குண்டுவடிப்பில் 6 பொதுமக்கள் கொல்லப்பட்டும் 50 பேர் வரை காயமும் அடைந்தனர்.
- ஜனவரி 2: இலங்கை, மன்னார் இலுப்பைக்கடவையில் இடம்பெற்ற இலங்கைப் படையினரின் வான் தாக்குதலில் 8 சிறுவர்கள் உட்பட 15 பொதுமக்கள் கொல்லப்பட்டும் 40 பேர் படுகாயமும் அடைந்தனர்.
- ஜனவரி 1 - தென் கொரியாவின் பான் கி மூன் ஐநாவின் புதிய செயலாளர் நாயகம் ஆனார்.
# 2007

## நிகழ்வுகள்

### பெப்ரவரி 2007

- பெப்ரவரி 27: மட்டக்களப்பு நகரில் உள்ள இலங்கை விமானப் படையினரின் விமான ஓடுபாதையை நோக்கி விடுதலைப் புலிகளால் நடத்தப்பட்ட எறிகணை வீச்சில் இலங்கைக்கான அமெரிக்க, இத்தாலியத் தூதுவர்கள் எறிகணையின் சிதறல்களால் காயமடைந்தனர்.
- பெப்ரவரி 19: இந்தியாவில் இருந்து பாகிஸ்தான் சென்றுகொண்டிருந்த புகைவண்டியில் புதுடில்லியில் இருந்து 100கி.மீ. தொலைவில் பனிபட் என்ற இடத்தில் இரு குண்டுகள் வெடித்ததில் 64 பேர் வரையில் இறந்தனர்.
**மேலும் பெப்ரவரி 2007 நிகழ்வுகளுக்கு..**
# 2007

## நிகழ்வுகள்

### மார்ச் 2007

- மார்ச் 26 - கொழும்பில் கட்டுநாயக்கா விமானப்படைத் தளம் மீது விடுதலைப் புலிகளின் விமானங்கள் தாக்குதல் நடத்தின.
- மார்ச் 13: 2007 துடுப்பாட்ட உலகக் கோப்பை போட்டி மேற்கிந்தியத் தீவுகளில் தொடங்கியது.
- மார்ச் 6: இந்தோனீசியாவின் சுமாத்ராவில் இடம்பெற்ற இரண்டு அடுத்தடுத்த நிலநடுக்கங்களில் 70 பேர் வரையில் கொல்லப்பட்டுள்ளனர். இதன் தாக்கம் மலேசியா, மற்றும் சிங்கப்பூர் வரை உணரப்பட்டுள்ளது.
- மார்ச் 1 - இலங்கை விமானப் படையின் பிரி-06 ரக பயிற்சி விமானம் அநுராதபுரம் அருகில் வீழ்ந்து நொருங்கியதில் அதன் பயிற்சியாளரும் பயிற்சி பெற்ற விமானியும் சம்பவ இடத்திலேயே கொல்லப்பட்டனர்.
**மேலும் மார்ச் 2007 நிகழ்வுகளுக்கு..**
# 2007

## நிகழ்வுகள்

### ஏப்ரல் 2007

- ஏப்ரல் 2 - சொலமன் தீவுகளில் இடம்பெற்ற நிலநடுக்கம் மற்றும் ஆழிப்பேரலைத் தாக்கங்களில் 15 பேர் வரையில் கொல்லப்பட்டனர்.
- ஏப்ரல் 3 - சார்க் நாடுகளின் 16வது வருடாந்த உச்சிமாநாடு புது டில்லியில் ஆரம்பமானது.
- ஏப்ரல் 7 - தமிழ்நாட்டில் செந்தூரில் நெடுஞ்சாலை அமைப்புக்கென கொண்டுசெல்லப்பட்ட வெடிபொருட்கள் அடங்கிய வாகனம் ஒன்று வெடித்ததில் 16 பேர் கொல்லப்பட்டனர்.
- ஏப்ரல் 12 - இந்தியா அக்னி-III என்ற தரையில் இருந்து தரைக்கு ஏவப்படும் நடுத்தர ஏவுகணையை 3000 கி.மீ. தூரத்துக்கு வெற்றிகரமாகப் பரிசோதித்தது.
- ஏப்ரல் 16 - ஐக்கிய அமெரிக்காவின் வேர்ஜீனியா பல்கலைக்கழகத்தில் இனந்தெரியாதவர்கள் நடத்திய துப்பாக்கிச் சூட்டு நிகழ்வில் 33 பேர் படுகொலை செய்யப்பட்டு 29 பேர் காயமடைந்தனர்.